Björgunarsveitinni Lífsbjörgu í Snæfellbæ barst síðasta vetur peningagjöf að upphæð 500.000 krónur frá Soffíu Erlingsdóttur , en hún gaf peningana í minningu eiginmanns síns Sæbjörns Vignir Ásgeirsson skipstjóra sem fórst með Svanborgu SH , þann 7. desember 2001 sunnan við Svörtuloft á Snæfellsnesi . Var það ósk Soffíu að peningarnir yrðu notaðir til tækjakaupa og var fjárfest í þurrbúningum og vestum fyrir áhöfn slöngubáts sveitarinnar sem er mannaður fjórum í áhöfn . Að sögn Davíð Óla formanns Lífsbjargar tók þrjá mánuði að fá alla gallana og vestin til landsins en þeir munu leysa af hólmi þunga og ómeðfærilega flotgalla . Nýju gallarnir eru hannaðir fyrir áhafnir opinna slöngubáta .